2017. gada 12. decembrī Noteikumi Nr. 742

Rīgā (prot. Nr. 61 45. §)

**Grozījumi Ministru kabineta 2011. gada 22. novembra noteikumos Nr. 899 "Noteikumi par lopbarības augu sēklu maisījumiem, kas paredzēti dabiskās vides saglabāšanai"**

Izdoti saskaņā ar

Sēklu un šķirņu aprites likuma

2. panta 1. punkta

"i" apakšpunktu

Izdarīt Ministru kabineta 2011. gada 22. novembra noteikumos Nr. 899 "Noteikumi par lopbarības augu sēklu maisījumiem, kas paredzēti dabiskās vides saglabāšanai"(Latvijas Vēstnesis, 2011, 189. nr.) šādus grozījumus:

1. Izteikt 19. punktu šādā redakcijā:

"19. Dienests:

19.1. piecu darbdienu laikā pēc šo noteikumu [18. punktā](https://likumi.lv/doc.php?id=240468#p18) minēto dokumentu saņemšanas izvērtē tos un pieņem lēmumu par atļaujas izsniegšanu tirgot sēklu maisījumu dabiskās vides saglabāšanai vai par atteikumu izsniegt atļauju, kā arī paziņo pieņemto lēmumu Paziņošanas likumā noteiktajā kārtībā;

19.2. triju darbdienu laikā pēc visu šo noteikumu 18. punktā minēto dokumentu saņemšanas informē iesniedzēju:

19.2.1. par termiņu, kad tiks pieņemts lēmums par atļaujas izsniegšanu tirgot sēklu maisījumu dabiskās vides saglabāšanai vai par atteikumu izsniegt atļauju;

19.2.2. par kārtību, kādā var apstrīdēt dienesta lēmumu;

19.2.3. par noklusējuma piemērošanas kārtību, ja šo noteikumu 19.1. apakšpunktā minētajā termiņā nepaziņo savu lēmumu par atļaujas izsniegšanu vai par atteikumu to izsniegt."

1. Papildināt noteikumus ar 19.1 un 19.2 punktu šādā redakcijā:

"19.1 Ja dienests šo noteikumu 19.1. apakšpunktā minētajā termiņā nav informējis iesniedzēju par atļaujas izsniegšanu tirgot sēklu maisījumu dabiskās vides saglabāšanai vai par atteikumu izsniegt atļauju, uzskatāms, ka atļauja tirgot sēklu maisījumu dabiskās vides saglabāšanai ir piešķirta, piemērojot Brīvas pakalpojumu sniegšanas likumā minēto noklusējumu.

19.2 Dienests savā tīmekļa vietnē ievieto informāciju par izsniegtajām atļaujām tirgot sēklu maisījumu dabiskās vides saglabāšanai un norāda atļaujas numuru, tās turētāja vārdu un uzvārdu (fiziskajām personām) vai nosaukumu (juridiskajām personām), kā arī kontaktinformāciju un tirdzniecībai atļauto daudzumu."

1. Izteikt 23. punktu šādā redakcijā:

"23. Dienests pēc personas pieprasījuma izsniedz rakstveida atļauju atbilstoši šo noteikumu 2. pielikumam."

Ministru prezidents Māris Kučinskis

Zemkopības ministrs Jānis Dūklavs